Kagere Meddie: Navuga ko gukina nk’umunyamahanga ari ryo tandukaniro ryamfashashije muri Kenya na Tanzania, kuko iyo ukina nk’umunyamahanga ugomba guharanira kuba uwa mbere kuko utitwaye neza umwaka utaha baragusezerera bakazana undi mukinnyi ukuruta. Mu myaka maze muri Tanzania maze kuyobora abamaze gutsinda ibitego byinshi, mu mwaka wa mbere natsinze ibitego 23 n’imipira ine yavuyemo ibitego, ubu mfite ibitego 19 n’imipira itandatu yavuyemo ibitego. Nihaye intego yo gutsinda ibitego 23 uyu mwaka nkazamura n’Imipira yavuyemo ibitego myinshi. Bivuze iki? Ngumye ku bitego 19 batangira kuvuga ko nasubiye inyuma ni yo mpamvu ngomba gukora cyane.